Melodi Grand Prix 2013

Melodi Grand Prix 2013 var den 51. utgåva av Melodi Grand Prix, Noregs nasjonale uttaking til Eurovision Song Contest. 21 songar deltok i tre delfinalar, og av desse kom ti til finalen 9. februar 2013 i Oslo Spektrum i Oslo. Vinnaren blei «I Feed You My Love», framført av Margaret Berger og skriven av Karin Park, Robin Lynch og Niklas Olovson. Berger representerte Noreg i Eurovision Song Contest 2013 i Malmö, der ho kvalifiserte seg via andre semifinale. I finalen enda ho på 4. plass med 191 poeng. Dette var Noregs beste plassering sidan sigeren i 2009.

 Sendingane 
Som åra før bestod tevlinga av tre delfinalar med sju songar i kvar. Første delfinale blei arrangert på Campus Steinkjer i Steinkjer laurdag 19. januar, andre delfinale i Florø idrettssenter i Florø laurdag 26. januar og tredje delfinale i Arena Larvik i Larvik laurdag 2. februar. Finalen blei som vanleg arrangert i Oslo Spektrum laurdag 9. februar. Jenny Skavlan og Erik Solbakken var programleiarar, og alle programma blei produserte av NRK og Eyeworks Dinamo.«Her er de nye MGP-programlederne». NRK. 14. september 2012. Besøkt 15. september 2012.

Hausten 2012 inviterte NRK til ein open konkurranse, og rundt 600 bidrag kom inn. Ein jury beståande av Vivi Stenberg, Kristin Winsents, Christine Dancke og Gisle Stokland plukka ut 21 av dei til tevlinga.Riise, Hege Bakken (6. desember 2012). «Disse vet hvem som er med i Melodi Grand Prix 2013». nrk.no.

Sju bidrag deltok i kvar delfinale, og artistane blei presenterte i ei direktesending onsdagen før kvar delfinale. Her blei også smakebitar av låtane offentleggjort for første gong.«Disse vet hvem som er med i Melodi Grand Prix 2013». NRK. 7. desember 2012. Besøkt 29. desember 2012. Dei første artistane blei dermed avslørt 16. januar 2013. Blant deltakarane var det ei rekkje kjende artistar, mellom anna Vidar Busk, Gaute Ormåsen, Datarock, Sirkus Eliassen og Margaret Berger.

Frå kvar delfinale røysta sjåarane fram tre songar til finalen i Oslo. Ein fagjury plukka ut enda eitt bidrag blant dei utslåtte delfinalistane, slik at det blei til saman ti songar i finalen.Riise og Jensen, Hege Bakken og Gard Brox (3. februar 2013). «– Nå blir bestemor glad!». nrk.no.

I finalen framførte vinnaren av Eurovision Song Contest 2013, Loreen, songen «My Heart Is Refusing Me». Tooji, som vann Melodi Grand Prix 2012 framførte ein ny versjon av «Stay».

 Resultat i finalen 

 Første runde 
Nr.TittelArtistKomponistTekstforfattarStatus 1 «Paid My Way» Vidar Busk Timothy Scott McConnellMcConnell og Vidar Busk Uplassert 2 «Ulvetuva» Fjellfolk Trym Bjønnes Uplassert 3 «Bombo» AdelénIna Wroldsen og Quiz & Larossi Gullfinale 4 «Alone» Gromth og Emil Solli-Tangen Gromth/SilenozEmil Solli-Tangen og Sven Atle Kopperud (Silenoz) Uplassert 5 «Awake» Gaute Ormåsen Gaute Ormåsen og Jesper BorgenFredrik Borgen Uplassert 6 «Sweet and Heavy» Lucky Lips Malin Pettersen Uplassert 7 «The Underground» Datarock Fredrik Saroea og Pål Myran-HålandFredrik Saroea Uplassert 8 «I'm With You» Annsofi  Alexander Rybak Gullfinale 9 «I Feed You My Love» Margaret Berger Karin Park, Robin Lynch og Niklas Olovson Gullfinale 10 «I Love You Te Quiero» Sirkus Eliassen Magnus EliassenMagnus Eliassen og Erik Eliassen Gullfinale

 Gullfinale 
Nr.TittelArtistKomponistTekstforfattarStemmer Plass 3 «Bombo» AdelénIna Wroldsen og Quiz & Larossi59 414 2 8 «I'm With You» Annsofi  Alexander Rybak31 226 4 9 «I Feed You My Love» Margaret Berger Karin Park, Robin Lynch og Niklas Olovson102 032 1 10 «I Love You Te Quiero» Sirkus Eliassen Magnus EliassenMagnus Eliassen og Erik Eliassen41 447 3

 Røysting i finalen 
Dei fire mest populære songane i første runde gjekk vidare til gullfinalen. Det fulle resultatet frå første runde blei aldri offentleggjort, og gullfinalistane blei presenterte i tilfeldig rekkjefølgje. I gullfinalen blei resultatet avgjort av ei blanding av fagjuryar og telefonrøyster. Først røysta fagjuryane frå dei tre delfinalebyane, der kvar jury gav 1 000, 2 000, 3 000 og 4 000 poengrøyster til dei fire gullfinalistane. Etter fagjuryane blei sjåarane sine telefon- og SMS-røyster presenterte. Røystene var delte i fem geografiske regionar ut frå kvar i landet røystene blei gitt. Kvar røyst talde eitt poeng. Poenga for landsdelane under motsvarar dermed talet på mottatte telefon- og SMS-røyster.«Melodi Grand Prix 2013 – norsk finale (Gullfinale)». Norsk rikskringkasting. 9. februar 2012. Besøkt 14. august 2016.
Nr.TittelSteinkjerFlorøLarvikMidt-NoregNord-NoregVest-NoregSør-NoregAust-NoregTotalt3«Bombo»2 0001 0003 0006 4101 0328 22611 90725 83959 4148«I'm With You»1 0003 0002 0002 8283083 3505 22313 51731 2269«I Feed You My Love»4 0004 0004 00015 10590014 55816 62142 848102 03210«I Love You Te Quiero»3 0002 0001 0005 6942 2544 8777 34215 28041 447

 Delfinalane 

 Delfinale 1 
Campus Steinkjer, Steinkjer, laurdag 19. januar 2013
 Nr. Tittel Artist KomponistTekstforfattar Plass Status 1 «Paid My Way» Vidar Busk Timothy Scott McConnellMcConnell og Vidar Busk 3Finale 2 «Sleepwalking» Carina Dahl Carina Dahl, Ben Adams og Søren Pagh UplassertUte 3 «Det er du» Tom Hugo Tom Hugo UplassertUte 4 «Alone» Gromth og Emil Solli-Tangen Gromth/Silenoz Emil Solli-Tangen og Sven Atle Kopperud (Silenoz) 1Finale 5 «Give a Little Something Back» Julie Bergan Ben Adams, Julie Bergan og Sara Skjoldnes UplassertUte 6 «Catch Me» Mimi Blix og Doc MC B. C. Oggioni, L. Monticelli og M. Cottini UplassertUte 7 «The Underground» Datarock Fredrik Saroea og Pål Myran-HålandFredrik Saroea 2Finale

 Delfinale 2 
Florø idrettssenter, laurdag 26. januar 2013
 Nr. Tittel Artist KomponistTekstforfattar Plass Status 1 «Det va'kje mi tid» Martin Blomvik Martin Blomvik, Bjørn Johan Muri og Mats Weinholdt UplassertUte 2 «I’m With You» Annsofi  Alexander Rybak 3Finale 3 «On Hold» Shackles Silya Nymoen, KeiOne og John Lundvik UplassertUte 4 «No One» Hank Magnus Åserud Skylstad Skylstad og Josefin Winther UplassertUte 5 «Ulvetuva» Fjellfolk Trym Bjønnes  2Finale 6 «Shine With Me» Haji Haji og Morad Aziman UplassertUte 7 «I Feed You My Love» Margaret Berger Karin Park, Robin Lynch og Niklas Olovson 1Finale

 Delfinale 3 
Arena Larvik, Larvik, laurdag 2. februar 2013
 Nr. Tittel Artist KomponistTekstforfattar Plass Status 1 «Utopia» Gothminister Bjørn Alexander Brem UplassertUte 2 «Bombo» Adelén Ina Wroldsen og Quiz & Larossi 1Finale 3 «Sweet and Heavy» Lucky Lips Malin Pettersen UplassertFinale 4 «Awake» Gaute Ormåsen Gaute Ormåsen og Jesper BorgenFredrik Borgen 3Finale 5 «The Young» Anina Anine Stang, Mattias Frändä og Johan Åsgärde UplassertUte 6 «Not Afraid» Winta Beyond51Winta UplassertUte 7 «I Love You Te Quiero» Sirkus Eliassen Magnus EliassenMagnus Eliassen og Erik Eliassen 2Finale
«Sweet and Heavy» var ikkje blant dei tre beste songane i delfinale 3, men fekk ein finalebillett av fagjuryen. Dermed blei dette bidraget den tiande deltakaren i finalen 9. februar.

 Hendingar 
miniatyr|Adelén fekk den største hiten etter den norske finalen.
Den suverene vinnaren blei «I Feed You My Love», men det var sølvvinnaren «Bombo» som blei den store hiten i Noreg dette året. Medan vinnarlåten nådde ein 4. plass på VG-lista, toppa «Bombo» lista i tre veker.Østbø, Stein (13. mars 2015). «MGP-kommentar: Når toerne vinner». VG Nett.Bråthen, Jennifer (22. mars 2013). «Adelén danker ut GP-Margaret». VG Nett. Suksessen bana også veg for nye oppdrag for Adelén. Blant anna bidrog ho med sin eigen song «Olé» til det offisielle albumet for VM i fotball 2014 i Brasil.«Brazil 2014 – Official Song released; Official Album tracklist revealed» . FIFA. 8. april 2014. Besøkt 17. august 2016. Ho vann også MTV-prisen Best Norwegian Act hausten 2014, og ho vann TV 2s Skal vi danse hausten 2015.«Norske Adelén vinner MTV-pris» i Vestfold Blad 

«I Feed You My Love» blei likefullt ein suksessfull vinnarlåt, og Margaret Berger song Noreg inn til ein 4. plass i Eurovision Song Contest i Malmö. Dette var Noregs beste plassering sidan sigeren i 2009, og det norske bidraget fekk 12 poeng frå Sverige, Danmark og Finland. 

Den norske finalen blei sett av 975 000, det lågaste talet som var målt sidan dei moderne tv-metermålingane starta i 1992. Dei tre delfinalane blei sett av høvesvis 752 000, 666 000 og 677 000 sjåarar.Holmlund, Jan Thomas (11. februar 2013). «Margaret Berger vant tv-helga» . Dagbladet.no. 

Sjå òg
 Melodi Grand Prix
 Noreg i Eurovision Song Contest 2013
 Eurovision Song Contest 2013

 Fotnotar 

Kategori:Musikktevlingar i 2013
Kategori:2013 i Noreg
Kategori:Eurovision Song Contest 2013-uttakingar
Kategori:Musikk i Florø
Kategori:Musikk i Steinkjer
Kategori:Musikk i Oslo